**SZABÁLYZAT**

**A 2022. évi Gyermeknap alkalmából szervezett vásárra**

1. **Az esemény megnevezése:** Gyermeknapi Vásár
2. **Az esemény szervezője:** Kónya Ádám Művelődési Ház, Székhelye Sepsiszentgyörgy, Kossuth Lajos u. 13, Kovászna megye.
3. **Időtartam:**

**a. Jelentkezési határidő:** 2022. május 22., 23:59 óráig.

**b. A jelentkezések elbírálása:** 2022. május 23.

**c. Az eredmények kiközlése:** 2022. május 25-26.

**d. A vásár ideje:** 2022. június 1., 9:00 és 20:00 óra között.

**4. A vásár helyszíne:** Sepsiszentgyörgy, Szabadság Tér (Főtér)

**5. Résztvevő kategóriák:**

* + 1. kézművesek, mesterek, kézműves iparosok;
		2. őstermelők;
		3. kereskedők (könyv, játék, más, nem saját termelésből származó termékek);
		4. kis közélelmezési egységek (fagylalt, pattogatott és főtt kukorica, limonádé, fánk, lángos, kürtőskalács stb.);

**6. Rendelkezésre álló helyek:**

**a.** kézművesek, mesterek, kézműves iparosok, kis termelők:

* 49 hely – a szervező által biztosított fa stand

**b.** kereskedők (könyv, más, nem saját termelésből származó termékek):

* 15 hely – 3\*3 m fehér sátor, amit a résztvevő biztosít

   **c.** kis közélelmezési egységek (popcorn, főtt kukorica, limonádé, fagylalt, stb): 10 hely

**d.** kis közélelmezési egységek (lángos, kürtőskalács): 3 hely

**7. Jelentkezési eljárás:**

            A vásárra beiratkozhatnak jogi személyek (E.V., E.C., Kft., Kft.-I, Rt., Egyesület, Alapítvány), valamint természetes személyek, akik érvényes őstermelői igazolvánnyal rendelkeznek.

**A regisztráció kizárólag online történik a** [**www.kultura.ro**](http://www.kultura.ro) **oldalon.**

**Az iratkozási dokumentációnak a következőt kell tartalmaznia:**

**a.** Kitöltött iratkozási űrlap (az űrlap linkje megtalálható a [www.kultura.ro](http://www.kultura.ro) honlapon);

**b.** A jogi személy bejegyzési bizonylatának másolata, illetve az őstermelői igazolvány másolata. (olvasható)

**c. állategészségügyi bejegyzési okiratok/engedély;**

A bejegyzési okiratokat, engedélyeket a [www.kultura.ro](http://www.kultura.ro) honlapon megtalálható űrlapon lehet feltölteni.

**8. A Résztvevők rangsorolása:**

Az iratkozási dokumentációt 3 tagból álló bizottság ellenőrzi.

A lángost és kürtőskalácsot forgalmazó kis közélelmezési egységek jelentkezését a bizottság a jelentkezés sorrendjében bírálja el, valamint a vásáron elfoglalt helyüket szintén a regisztráció sorrendje szerint osztják ki a szervezők.

**9. Rangsorolási feltételek:**

1. A kínált termékeknek kapcsolódniuk kell a gyermeknap tematikájához.
2. Az iratkozási dokumentáció teljes kell legyen.
3. A résztvevő nem szegte meg a szervező által 2020.06.01 - 2022.06.01 között szervezett rendezvények szervezési szabályzatát és nem szerepel a vásárokból/bazárokból kizárt személyek névsorában.

Azon személyek, akik  összesítve nem teljesítik a három rangsorolási feltételt, nem vehetnek részt a vásáron. A rangsorolási eredményeket a [www.kultura.ro](http://www.kultura.ro) honlapon, illetve a Kónya Ádám Művelődési Ház székhelyén, a Kossuth Lajos utca 13. szám alatt lehet megtekinteni.

**A vásáron való részvételre jogot nyert résztvevők a szervező által kijelölt helyeiket foglalják el. A szervezők döntését nem lehet fellebbezni.**

**10. Résztvételi díj:**

                      A Kónya Ádám Művelődési Ház Konzultatív Tanácsának Üléséről készült 962/2016.11.11.sz. jegyzőkönyv szerint a vásáron való részvételi díjak a következők :

1. kézművesek, mesterek, kézműves iparosok, kistermelők: 30 lej/nap;
2. kereskedők (könyv, játék, más, nem saját termelésből származó termékek): 50 lej/nap;
3. kis közélelmezési egységek (popcorn, főtt kukorica, limonádé, fagylalt, fánk, lángos, kürtőskalács stb): 50 lej/nap;

A résztvételi díjakat nyugta ellenében, készpénzben a Városi Kulturális Szervezőirodában (Városi Jegyiroda) lehet kifizetni.

**11. A vásáron résztvevők magatartási kódexe:**

A vásáron a résztvevőknek a következő szabályokat kell tiszteletben tartaniuk:

1. A stand felügyelete és működtetése: 9:00-20:00 óra között.
2. A Szabadság Térre gépjárművel való bejárás csak 22:00-7:00 óra között van engedélyezve.
3. A vásár résztvevői felelősek a szervezők által biztosított fából készült standok átvételi állapotának megőrzéséért. A stand rongálása esetén a résztvevő teljes egészében kifizeti annak értékét, vagy esetenként a javítási költségeit.
4. A vásár résztvevői tiszteletben tartják a vásáron kifejtett tevékenységükre vonatkozó érvényes jogszabályokat.
5. A vásár résztvevői folyamatosan szakmai, kedves és tisztelettudó magatartást tanusítanak úgy az ügyfelek, mint a vásár szervezői irányába.
6. A résztvevők az elfoglalt helyeket tisztán hagyják maguk után, a vásár idején termelt hulladékokat az eseményen az erre a célra kijelölt hulladékgyűjtő pontokhoz viszik. A résztvevők kötelesek a gyalogos forgalom számára kijelölt környéken minden szemetet eltávolítani, ami a saját tevékenységük eredménye. Ellenkező esetben kötelesek a használt felület környékének eltakarításához kötődő költségek viselésére.
7. A vásár résztvevői kötelesek a vásár tematikájához kapcsolódóan elkészíteni a stand díszítését.
8. A vásár résztvevői kötelesek az esemény tematikájához fűződő portékákat árusítani, ellenkező esetben a szervezőknek jogában áll a nem megfelelő termékeket a vásár idejére elkobozni.
9. Azon résztvevők, akik nem tartják tiszteletben a magatartási kódexet, nem kapnak a szervező által a következő 2 évben szervezett vásárokon/bazárokon résztvételi jogot, vagyis 2024. június 1-ig, valamint feljegyzésre kerülnek a szervező által szervezett vásárokról/bazárokról kitiltott résztvevők névsorába.
10. A vásár résztvevői kizárólag biológiailag lebomló vagy komposztálható evő- és ivóeszközökben, valamint csomagoló eszközökben kínálhatják termékeiket.
11. A vásár résztvevői kötelesek ismerni és betartani a Romániában hatályos, a munkafeltételekre és a munkahelyi védelemre, illetve a tűzvédelemre vonatkozó kötelező szabályokról szóló 319/06. sz. és 307/06. sz. törvény rendelkezéseit, valamint rendelkezniük kell tűzoltó készülékkel és biztonsági adatlappal.

**12. További információk:**

Kiegészítő információért érdeklődni lehet a Városi Kulturális Szervezőiroda munkatársainál, a 0267 312 104-es telefonszámon vagy a [www.kultura.ro](http://www.kultura.ro) honlapon.